Document ID: 31988R3994

KOMISSION ASETUS (ETY) N:o 3994/88,
annettu 21 päivänä joulukuuta 1988,
humalan varmentamista koskevista yksityiskohtaisista säännöistä annetun asetuksen (ETY) N:o 890/78 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon humala-alan yhteisestä markkinajärjestelystä 26 päivänä heinäkuuta 1971 annetun neuvoston asetuksen (ETY) N:o 1696/71(1), sellaisena kuin se on viimeksi muutettuna asetuksella (ETY) N:o 3998/87(2), ja erityisesti sen 2 artiklan 5 kohdan,
sekä katsoo, että
komission asetuksessa (ETY) N:o 890/78(3), sellaisena kuin se on viimeksi muutettuna asetuksella (ETY) N:o 3589/85(4), säädetään, että ainoastaan humalalle, joka vastaa asetuksen (ETY) N:o 1696/71 1 artiklassa olevaa määritelmää ja täyttää kyseisen asetuksen (ETY) N:o 890/78 liitteessä I vahvistetut kaupan pitämisen vähimmäisvaatimukset, voidaan antaa humalan varmentamisesta 19 päivänä heinäkuuta 1977 annetun neuvoston asetuksen (ETY) N:o 1784/77(5), sellaisena kuin se on viimeksi muutettuna asetuksella (ETY) N:o 2039/85(6), 5 artiklassa tarkoitettu todistus,
kokemus on osoittanut, että näytteistä ei ole mahdollista erottaa muista humalalajikkeista peräisin olevia kappaleita; tämä tosiasia ei heikennä varmennettavan tuotteen ominaisuuksia; näitä kappaleita saisi siten esiintyä hyvin pieniä määriä; asetusta (ETY) N:o 890/78 on tämän vuoksi syytä muuttaa, ja
tässä asetuksessa säädetyt toimenpiteet ovat humalan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 890/78 liitteessä I olevassa c kohdassa sarakkeessa "Kuvaus" oleva ilmaus "jotka eivät yleensä ole peräisin tähkistä" seuraavasti:
"jotka eivät yleensä ole peräisin tähkistä; mainittuihin enimmäispitoisuuksiin saa sisältyä muista kuin varmennettavasta lajikkeesta peräisin olevia kappaleita kuitenkin enintään 2 painoprosenttia".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä joulukuuta 1988.

Labels: 7
3
17